Krieketklub fokus op ontwikkeling van spelers | News24
Krieketklub fokus op ontwikkeling van spelers
Riaan Kilian wys die stukkende drade van die 11 Stars Collegiate Cricket Club se veld by Laerskool Winterberg. Foto: VERSKAF
Die nuutgestigde 11 Stars Collegians krieketklub wat verlede seisoen die derde liga gewen het is dié seisoen na die 1ste liga gepromoveer.
Die klub het gegroei van 2 na 3 spanne wat onderskeidelik 4de, 3rde en 1ste liga speel. Die bou van die krieketveld by Laerskool Winterberg is voltooi en die eerste wedstryd het op 21 Oktober 2015 plaas gevind.
“Die krieketnette by die skool as-ook by die klub se oefenveld in KwaNobuhle is in ’n swak kondisie en die koste verbonde om die veld op standaard te hou is hoog,” sê Riaan Kilian van 11 Stars Collegians krieketklub .
“Ons wil krieket bevorder onder alle rasse, maar sonder fondse is dit nie moontlik nie. Die klub en skool benodig toerusting soos ‘n handroller, grasmasjien en wit verf.”
Die krieketklub bedank graag die volgende persone en besighede vir hulle ondersteuning: Petro van der Westhuizen, JP Basson – East Coast Tool Hire, Morne Serfontein – MRB, Van Loggerenberg-gesin – Meat Market, Lynette Volschenk – Lynet@Law, Kenneth Botha – Cuyler Service Station, Christo Human, Sanet Terblanche, Ryno Landman, Lionel Martin, Steyn Streicher – Autolec, Spyros KwikSpar en Levyvale SuperSpar, CCM Hire, Peter Benn Motors, Ashton van A-Shoon Shiong en Nico Eyre van Klinicare.
“Die klub wil ook ‘n spesiale dank aan Willie Mostert en Marius Meyer gee vir die mooi krieketblad en veld by KwaNobuhle, al bestaan daar nie eers meer ‘n klubhuis nie waardeer ons jul harde werk.
“Laerskool Winterberg wil ook hul sportgronde opgradeer, maar fondse word benodig, enige vorm van donasie of skenk-ing sal hoogs waardeer word,” het Kilian gesê.
)Spelers is welkom om by die klub aan te sluit. Vir navrae bel Riaan Kilian by 076 375 3593 of Lunga Davids 072 382 7500.